নাফিসা আলি (জন্ম: ১৮ জানুয়ারি ১৯৫৭) একজন ভারতীয় অভিনেত্রী,  ভারতীয় জাতীয় কংগ্রেসের রাজনীতিবিদ এবং সামাজিক কর্মী ।   জীবনের প্রথমার্ধ  নাফিসা আলি কলকাতায় জন্মগ্রহণ করেছিলেন। তার পিতা বাঙালি মুসলিম আহমেদ আলী  এবং তার মাতা অ্যাংলো-ইন্ডিয়ান রোমান ক্যাথলিক ফিলোমেনা টরেসান। নাফিসার পিতামহ এস ওয়াজিদ আলি ছিলেন একজন বিশিষ্ট বাঙালি লেখক। তার বাবার বোন জায়েব-উন-নিসা হামিদুল্লাহ হলেন একজন পাকিস্তানি সাংবাদিক এবং নারীবাদী। নাফিসা বাংলাদেশী মুক্তিযোদ্ধা ও সৈনিক বীর প্রতীক আক্তার আহমেদেরও আত্মীয়।  নাফিসার মা এখন অস্ট্রেলিয়ায় স্থায়ী বাসিন্দা।   লা মার্টিনিয়ার কলকাতা থেকে পড়ার পর নাফিসা সিনিয়র কেমব্রিজে গিয়েছিলেন। তিনি স্বামী চিন্মায়ানন্দের কাছ থেকে বেদান্ত অধ্যয়ন করেছেন, যিনি বিশ্বে বেদান্তকে বোঝানোর জন্য চিন্ময় মিশন কেন্দ্র  শুরু করেছিলেন।  তাঁর স্বামী হলেন খ্যাতনামা পোলো খেলোয়াড় এবং অর্জুন পুরস্কারপ্রাপ্ত, অবসরপ্রাপ্ত কর্নেল আরএস সোধি। বিয়ের পরে তিনি নিজের তিন সন্তানের দিকে মনোনিবেশ করে কাজ বন্ধ করে দিয়েছিলেন: তার কন্যা আরমানা, পিয়া এবং পুত্র অজিত।  ১৮ বছরের বিরতির পরে তিনি ফিল্ম ইন্ডাস্ট্রিতে আবারও  ফিরে আসেন।   কর্মজীবন  নাফিসা আলীর বিভিন্ন ক্ষেত্রে অর্জন রয়েছে। তিনি ১৯৭২-৭৪ সালে জাতীয় সাঁতার চ্যাম্পিয়ন ছিলেন। ১৯৭৬ সালে তিনি ফেমিনা মিস ইন্ডিয়া খেতাব অর্জন করেছিলেন এবং মিস ইন্টারন্যাশনাল প্রতিযোগিতায় ভারতের হয়ে প্রতিনিধিত্ব করে ২য় রানার-আপ হয়েছিলেন। ১৯৭৯  সালে কলকাতা জিমখানায়ও একজন জকি হিসাবেও ছিলেন।   অভিনয় জীবন  তিনি বেশ কয়েকটি বলিউড ছবিতে অভিনয় করেছেন, উল্লেখযোগ্য চলচ্চিত্রগুলি শশী কাপুরের সাথে জুনুন (১৯৭৮), অমিতাভ বচ্চনের সাথে মেজর সাব (১৯৯৮), বেওয়ফা (২০০৫), লাইফ ইন এ .. মেট্রো  (২০০৭) এবং ধর্মেন্দ্রর সাথে ইয়ামলা পাগলা দিওয়ানা (২০১০) ।  তিনি ম্যামুট্টির সাথে বিগ বি (২০০৭) নামে একটি মালায়ালাম ছবিতেও অভিনয় করেছেন এবং এইডস সচেতনতা ছড়িয়ে দেওয়ার লক্ষ্যে অ্যাকশন ইন্ডিয়ার সাথে যুক্ত আছেন।   রাজনৈতিক জীবন  নাফিসা আলী দক্ষিণ কলকাতা থেকে ২০০৪ সালের লোকসভা নির্বাচন  প্রতিদ্বন্দ্বিতা করে হেরেছিলেন।সঞ্জয় দত্ত সুপ্রিম কোর্টে দোষী সাব্যস্ত হয়ে  নির্বাচনে অযোগ্য হলে ৫ এপ্রিল ২০০৯, তিনি লোকসভা নির্বাচনে লখনউ আসন থেকে সমাজবাদী পার্টির হয়ে প্রতিদ্বন্দ্বিতা করেন। তারপরে তিনি ২০০৯ সালের নভেম্বর মাসে ইন্ডিয়ান ন্যাশনাল কংগ্রেস দলে পুনরায় যোগদান করেছিলেন এবং বলেছিলেন যে তিনি আজীবন কংগ্রেসেই থাকবেন। http://news.outlookindia.com/item.aspx?668939   ব্যক্তিগত জীবন  তিনি পোলো খেলোয়াড় কর্নেল সোধিকে বিয়ে করেছেন, যিনি অর্জুন পুরস্কার জিতেছেন।   ২০০৫ সালের সেপ্টেম্বরে, তিনি চিলড্রেন ফিল্ম সোসাইটি অফ ইন্ডিয়া (সিএফএসআই) এর সভাপতির পদে নিযুক্ত হন।  ২০১৮ এর নভেম্বরে , তার থ্রি স্টেজের পেরিটোনিয়াল এবং ডিম্বাশয়ের ক্যান্সার ধরা পড়েছিল।    চলচ্চিত্রের তালিকা    জুনুন (১৯৭৯)   আতঙ্ক (১৯৯৬)   মেজর সাব (১৯৯৮)   ইয়ে জিন্দেগি কা সাফার (২০০১)   বেওয়াফা (২০০৫)   বিগ বি (২০০৭)   লাইফ ইন এ মেট্রো (২০০৮)   গুজারিশ (২০১০)   ইয়ামলা পাগলা দিওয়ানা (২০১১)   সাহেব, বিবি অর গ্যাংস্টার ৩ (২০১৮) রাজ মাতা যশোধারা হিসাবে   লাগা রাহো মুন্না ভাই (২০০৬)   আরও দেখুন    ভারতীয় মহিলা অ্যাথলেট পৃষ্ঠাগুলির তালিকা   তথ্যসূত্র    বহিঃসংযোগ         নাফিসা আলীর সাথে একটি সাক্ষাৎকার   নাফিসা আলীর উপর একটি লেখা   নাফিজা আলীর ওয়েবসাইট  বিষয়শ্রেণী:২১শ শতাব্দীর ভারতীয় রাজনীতিবিদ‏‎ বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় ক্রীড়াবিদ-রাজনীতিবিদ বিষয়শ্রেণী:মুম্বইয়ের অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী সাঁতারু বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:মহারাষ্ট্রের ভারতীয় জাতীয় কংগ্রেসের রাজনীতিবিদ বিষয়শ্রেণী:মহারাষ্ট্রের রাজনীতিতে নারী বিষয়শ্রেণী:ইংরেজ বংশোদ্ভূত ভারতীয় ব্যক্তি বিষয়শ্রেণী:ভারতীয় মানবাধিকার কর্মী বিষয়শ্রেণী:মহারাষ্ট্রের নারী ক্রীড়াবিদ বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় নারী সক্রিয়কর্মী বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:ভারতীয় চলচ্চিত্রে ইউরোপীয় বংশোদ্ভূত অভিনেত্রী বিষয়শ্রেণী:মহারাষ্ট্রের অশ্বারোহী বিষয়শ্রেণী:সৌন্দর্যের রানি-রাজনীতিবিদ